Nyeko kaka me Uganda i kom Acoli, obalo tic pa Ludiro tela ma gene, Olara Otunu, ki Norbert Mao.
Pa
Okelo P Patuda/Nero Madit
Acoli pekogi tum ku, kadi ma ginen goro niningng nongo pud ginen tek ata ki i wang lurok. Petye kaka Bantu mo ma onongo tamo ni Acoli obicer ki i peko ma guketo i komgi, ma yero lowii pati aryo kulo me bedo Acoli oero keco aera botgi, pien gutamo ni Acoli mo ma obia ka pyem kwedgi dong peke.
Loc pa joni otugi ero adega dega ki poke i kin lwak me pati cut, ma ocake ki UPC, ma Akena Sam wod pa Obote okwero lajwac me tic kacel ki Olara otunu pi tyenlok ma en oguno i cwinye kene. Joo mogo tamo ni adegadega eno ocake pien wang Akena tye me bedo ki Twero i Uganda house ki biacara ma ot eno kelo dwogo i cinge, pien wone aye layub ot eno.
Joo mukene ma ngeyo akena kono tamo ni en obedo lamero me bedo ki twero, ma pe ye ngati mo keken me telo UPC i nge mine. En neno dul Pati UPC calo meg pa wone ento pe pa lwak ma gucung i nge Pati ki lim awota ki i tacgi me tegone.
Kadi bed ni Akena tye ki twero me ngwaro tela kit ma en mito, pe tye kwan pa Akena mo ma oromo me telo dul madit calo UPC me ribo lwak ki ngec tela maromo.
Kit ma apokapoka obedo madit wa ki bot omin Obote ma oweko UPC me donyo i NRM, pien ni Olara Otunu tye latel wi UPC, tam mabeco mukene me juyo wi Akena ki lok me tegi calo me ribe kacel ki Olara Otunu obedo pe, ma en oweko omede ki tang ki i kum Olara nio wa ceng tin.
I kit me Acoli, kama lara tye iye pe ka rii wic iye, gin marac ma en oneno ma ocido cwinye totwal en aye kit tim pa lalako pa M7 me roco ot wii Maria Obote, onyuto atir ni etye ka balo kare ki pati ma too pa lubanga ne dong oromo, pe otero kare en omoko me wote woko ki i tela UPC.
Ento gin ma Akena ki luganggi pe otamo maber, en aye ni ka cungone macalo latela lobo ka giyere kit ma mito, ci en bicako bino ki leb ango me cung i Acoli kit ma lwak guniang pi kit apokapoka kite ni, ma kun wel nyuto ni polUPC pol tye i Acoli ma loyo Lango.
Ma dok i kom DP kono, meno Pati ma tic kwede tek mada pien luloka tamo ni pati ma meggi bene, kaka mukene pe myero obed ki tela iye kono gin luloki keken. Tam meno ocake i nge too pa Alija Latim ma oleyo ka tyen Benedikto Kiwanuka.
Kit tam eno oweko Okelo apokapoka i kin Tiberio Okeny Atwoma gin ki Paul Ssemogere, adwogine obedo cako pati manyen the Liberalis party pa Atwoma, kadi bed pati eno pe obedo tek, DP bene pe oloyo kwir me bedo latela lobo Uganda.
I kare ma giyero Mao calo ladit wii DP, kak i kin pati otugi cake cut, joo mogo okwero adwogi kwir, me cako yenyo anywena nywena, ma onyuto ni pati me Uganda gicako kakakaka, ma joo mukene ni giyubo me atiya kwedgi i kare me bolo kwir keken.
Atamo ni tic nyeko kaka me Uganda i komwa myero oyab wangwa dok opwonywa me kwero tim pa kaka ma kitgi tye kilau i lumwa, ma berwa botgi tye me tic kwedwa calo latam kuto um keken, ma myero wan myero wakweru wunu lajwac, kace wakete i kin dano mua ki i cwec pa Jok Jok mamalo bene, ki ngwaro lok Joo Lamwoo ni, ngat mo romo tuko ki iiwa ento pe ki wiiwa.
mri_Latn bem_Latn luo_Latn luo_Latn mri_Latn mri_Latn luo_Latn quy_Latn luo_Latn luo_Latn luo_Latn luo_Latn luo_Latn luo_Latn